Nafarroako Parlamentuko Ekonomia eta Ogasuneko Batzordeak, 2021eko maiatzaren 12an egindako bileran, honako erabaki hau onetsi zuen: “Erabakia. Horren bidez, Espainiako Gobernua eta Gorte Nagusiak premiatzen dira Konstituzioaren 135. artikulua eta Aurrekontu Egonkortasunari eta Finantza Iraunkortasunari buruzko 2/2012 Lege Organikoa indargabetu ditzaten”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Espainiako Gobernua eta Gorte Nagusiak premiatzen ditu 2011n onetsitako Konstituzioaren 135. artikuluaren erreforma indargabetzeari ekin diezaioten, eta Nafarroako Gobernua premiatzen du indargabetze hori babestu eta eska dezan.

2. Nafarroako Parlamentuak Espainiako Gobernua eta Gorte Nagusiak premiatzen ditu Aurrekontu Egonkortasunari eta Finantza Iraunkortasunari buruzko 2/2012 Lege Organikoa indargabetzeari ekin diezaioten, eta Nafarroako Gobernua premiatzen du indargabetze hori babestu eta eska dezan”.

Iruñean, 2021eko maiatzaren 13an

Lehendakaria: Unai Hualde Iglesias